**2-րդ կրթական հարթակ**

**32-րդ շաբաթ**

***Նախորդ դասի ստուգում/ծանոթություն։***

**Դասասկզբյան հարց ու պատասխան աշակերտների հետ**

**Դասը սկսել դպրոցի ուխտով։** *Աշակերտների հետ կարդալ ուխտի տեքստը, անհրաժեշտության դեպքում այն նորից մեկնաբանել։*

* **Գրականություն -** Կրկնել«Բառերի աշխարհում» պատմությունը (էջ 38)

Աշակերտները պետք է կարողանան կարդալ դասանյութը և պատասխանել հետևյալ հարցերին

* Ինչի՞ մասին էր պատմությունը:
* Ի՞նչ սովորեցիր բառերի մասին:
* Ե՞րբ պետք է գործածես «քաղաքավարի» բառերը:
* **Ուղղագրություն** – Թելադրության միջոցով վերհիշել հետևյալ բառերի գրության ձևը՝ *ուսուցչուհի, կարճ, կարևոր, Հովհաննես, շնորհակալություն, ցտեսություն*
* **Բառագիտություն**-Բացատրել հետևյալ բառի իմաստը․
  + Գրագետ – կարդալ-գրել իմացող
  + Խնդալ – ծիծաղել
  + Տրտում – տխուր

***Նոր դաս/կրկնություն***

* **Գրականություն** – Նախորդ դասերին անցած նյութերի կրկնություն։ Թեմաները՝
* **«Ծաղիկները»** բանաստեղծությունը (էջ 33)
* Ինչի՞ մասին էր բանաստեղծությունը:
* Ո՞րն է քո ամենասիրած ծաղիկը:
* Ի՞նչ գիտես թիթեռների մասին:
* **«Ի՞նչ նվիրեմ»** բանաստեղծությունը (էջ 26)
* Ինչի՞ մասին էր բանաստեղծությունը:
* Պատմիր, թե Նուշիկը ի՞նչ նվիրեց մայրիկին Ապրիլի 7-ի առթիվ:
* Դու ի՞նչ ես պատրաստվում նվիրել քո մայրիկին Մայրիկների տոնի առթիվ:
* **«Սեխը վանկերի բաժանվեց»** պատմությունը (էջ 27)
* Ինչի՞ մասին էր պատմությունը:
* Հասմիկը սեխի շերտը և նրա մանր կտորները ինչերի՞ նմանեցրեց. Ինչո՞ւ:
* Ըստ վանկերի քանակի` բառերը քանի՞ տեսակ են լինում:
* **«Ինչո՞ւ երկու, ինչո՞ւ մեկ»** պատմությունը (էջ 36)
* Ինչի՞ մասին էր պատմությունը:
* Ի՞նչ սովորեցիր այս պատմությունից:
* **«Երեք ուրախություն»** բանաստեղծությունը (էջ 37)
* Ինչի՞ մասին էր բանաստեղծությունը:
* Բնութագրիր երեք «ուրախություններից» յուրաքանչյուրին:
* Ուրիշ ի՞նչ «ուրախություններ» կան ձեր ընտանիքում:
* Կարո՞ղ ես ասել` ի՞նչ են այդ «ուրախությունները» միասին:
* **«Բառերի աշխարհում»** պատմությունը (էջ 38)
* Ինչի՞ մասին էր պատմությունը:
* Ի՞նչ սովորեցիր բառերի մասին:
* Ե՞րբ պետք է գործածես «քաղաքավարի» բառերը:
* **Բառագիտություն** – Նախորդ դասերին անցած բառերի բացատրությունների կրկնություն՝
  + Կրկին – երկրորդ անգամ, ևս մեկ անգամ
  + Թիթեռ – թևավոր միջատ
  + Թանկագին – բարձր գին ունեցող, հարազատ, սիրելի (փոխաբերական իմաստով)
  + Արժանի – հարմար, համապատասխան
  + Գույնզգույն – շատ գույներով, բազմագույն
  + Խոշոր – մեծ
  + Անհամբեր – չհամբերող, համբերություն չունեցող, սպասել չկարողացող
  + Մանր – փոքր
  + Ամբողջ – լրիվ, բոլոր
  + Զույգ – երկու հատ
  + Խնամել – ուշադրություն դարձնել, հոգ տանել
  + Բարի – լավ, լավություն անող
  + Կայտառ – աշխույժ, եռանդուն, ժիր
  + Խինդ – ուրախություն
  + Վառ – պայծառ, լուսավոր
  + Գրագետ – կարդալ-գրել իմացող
  + Խնդալ – ծիծաղել
  + Տրտում – տխուր
* **Ուղղագրություն** – Նախորդ դասերին անցածբառերի ուղղագրությունների կրկնություն՝
  + *թիթեռ, համբուրվել, ուրախ, քաղցր, թանկագին, գույնզգույն, թուղթ, լուրջ, սեխ, անհամբեր, հետևել, ձեռք, ոտք, բարձրանալ, ականջ, կայտառ, հոգնած, ժպտուն, ուսուցչուհի, կարճ, կարևոր, Հովհաննես, շնորհակալություն, ցտեսություն*
* **Քերականություն –** Նախորդ դասերին անցածքերականության նյութերի կրկնություն։ Կրկնության թեմաներն են՝
  + **«Ը» հնչյունի մասին**
* «ը» հնչյունը շատ բառերում լսվում է, բայց չի գրվում: Այդպիսի բառերը վանկերի բաժանելիս «ը» հնչյունը դուրս է գալիս թաքստոցից և գրվում է, օրինակ`

նկար –––– նը-կար սանր –––– սա-նըր

* **«Տողադարձի» մասին**
* Պատահում է, որ բազմավանկ բառը տողում չի տեղավորվում, և մենք ստիպված ենք լինում նրա մի վանկը կամ վանկերի մի մասը տեղափոխել հաջորդ տող, այսինքն`տողադարձ կատարել:

Սակայն հաճախ մենք երկմտում ենք` չիմանալով, թե բառի որ մասը թողնենք, որը` տեղափոխենք: Օրինակ, ինչպե՞ս տողադարձել **կապույտ** և **հանձնել** երկվանկ բառերը` կապ–ույտ թե՞ կա-պույտ, հան-ձնել թե՞ հանձ-նել:

Ահա այստեղ է, որ մեզ օգնության են գալիս տողադարձի երկու հիմնական կանոնները:

* Տողադարձի ժամանակ հաջորդ տողը տարվող մասը չպետք է սկսվի ձայնավորով: Օրինակ, կա-պույտ:
* Տողադարձի ժամանակ հաջորդ տողը տարվող մասը պետք է սկսվի միայն մեկ բաղաձայնով: Օրինակ, հանձ-նել:
* **Թաքնված «ը» ունեցող բառերը տողադարձելը**
* Թաքնված «ը» ունեցող բառերը տողադարձելիս «ը»-ն գրվում է թե՛ տողի վերջին վանկում, թե՛ հաջորդ տողն անցնող վանկում: Օրինակ, շա-տըրվան, շատըր-վան
* **«և» տառը տողադարձի ժամանակ**
* տողադարձի ժամանակ «և» տառը արտահայտվում է «ե վ» տառերով: Օրինակ, հա-րևան, հարե-վան
* **Մշակույթ** – Նախորդ դասերին անցած մշակույթին վերաբերող նյութերի կրկնություն։ Կրկնության թեմաներն են՝
* **Զատիկ**
* Ի՞նչ է խորհրդանշում Զատիկը։
* Ի՞նչպես վարվեց Հիսուսն իր ընկերների հետ և ի՞նչ պատվիրեց նրանց։
* Ինչպե՞ս վարվեցին չար մարդիկ Հիսուսի հետ։
* Ի՞նչ պատահեց Հիսուսի մահից հետո։
* Ինչպե՞ս են մարդիկ իրար ողջունում այդ օրը։
* **Գարուն**
* Ինչի՞ մասին է բանաստեղծությունը:
* Դու սիրո՞ւմ ես գարունը. Ինչո՞ւ:
* Նկարիր գարունը քո պատկերացմամբ:
* **Սուտասելուկ և Ասացվածք (36)**
* Ինչի՞ մասին է սուտասելուկը:
* Անգիր ասա ասացվածքը և փորձիր կիրառել քո առօրեայում:
* **Շուտասելուկ (էջ 37)**
* Ինչի՞ մասին է շուտասելուկը:
* Անգիր ասա այն:
* **Հանելուկ (էջ 39)**
* Ինչի՞ մասին է հանելուկը:
* Անգիր որևէ հանելուկ ասա:
* **Ծաղկի մասերը**
* Որո՞նք են ծաղկի մասերը:

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության և մշակույթի դասանյութերը, վերարտադրել սեփական խոսքերով, և պատասխանել դասավերջի հարցերին։
* Հասկանալ և կրկնել «և» տառը տողադարձի ժամանակ և բերել օրինակներ:
* Վերհիշել Այբուբենը:
* Մասնակցել խմբային աշխատանքներին։